Ferðir á nokkrum leiðum Strætó á landsbyggðinni munu falla niður í dag . Strætó ekur eftir áætlun á Suðurnesjum og í Reykjavík . Óveðrið mun raska strætóferðum á landsbyggðinni í dag . Fréttablaðið / Sigtryggur Ari Auglýsing Vegna veðurs og ófærðar eftir veðurhaminn í gærdag og nótt munu ferðir Strætó á landsbyggðinni vera stöpular í dag . Í tilkynningu frá Strætó kemur fram að enginn akstur verði á Norður - og Austurlandi , þar til annað verður tilkynnt . Heldur áætlun á Suðurnesjum Samkvæmt tilkynningunni eru bæði Þrengsli og Hellisheiði enn lokuð og því ganga leiðir 51 og 52 ekki fyrr en annað verður tilkynnt . Akstur á Suðurnesjum er aftur á móti á áætlun . Leið 57 , sem alla jafna ekur frá Reykjavík til Akureyrar , mun ekki aka lengra en í Borgarnes . Enginn akstur verður á Snæfellsnesi og Norður - og Austurlandi . Greiðfært er innan bæjar í Reykjavík og því gengur Strætó eftir áætlun þar .